Rodolfo Ledesma

Rodolfo Ledesma (s. 14. elokuuta 1954 Cali) on kolumbialainen säveltäjä. Hänen enimmäkseen orkesteri-, kamari- ja pianoteoksista koostuvaa tuotantoaan on esitetty Amerikassa, Aasiassa ja Euroopassa.

Ledesma aloitti säveltämisen kymmenvuotiaana ja opiskeli Kolumbiassa sekä musiikkia että yhdyskuntatekniikkaa. Hän täydensi sävellys- ja orkesterinjohdonopintojaan Yhdysvalloissa ja Saksassa. Hän sai maisterinarvonsa filosofiassa Universidad del Vallessa Calissa.

Ledesma voitti teoksellaan Metamorphosis Premio Nacional Colculturan Bogotássa 1992. Lisäksi hän sai toisen palkinnon Oreste Sindici -kilpailussa Ceccanossa vuonna 2003 teoksella Eclosión. Ledesma on opettanut musiikin teoriaa Universidad del Vallessa vuodesta 1993 ja luennoinut myös Indianan yliopistossa Bloomingtonissa.

Lähteet 

Kolumbialaiset säveltäjät
Vuonna 1954 syntyneet
Elävät henkilöt